b'\n_START_ARTICLE_\nGeaBios\n_START_PARAGRAPH_\nGeaBios je slovenski brezpla\xc4\x8dni (ne-komercialni) geoinformacijski spletni servis. Ime je akronim, ki izhaja iz angle\xc5\xa1ke besedne zveze Geo Enabled And Better Internet Oriented Services._NEWLINE_GeaBios zdru\xc5\xbeuje skupino ljudi, ki prihajajo iz razli\xc4\x8dnih poslovnih okolij in institucij, ne le iz Slovenije. Glavni motiv je dvig kulture uporabe interneta skozi razli\xc4\x8dne spletne aplikacije, kjer so podatki povezani med seboj in postavljeni v prostor. S primerno me\xc5\xa1anico idej, filozofije, tehni\xc4\x8dnega znanja in razumevanja procesa kon\xc4\x8dnega uporabnika sku\xc5\xa1a skupina poiskati pristop, s katerim bo uporabnik na lahek in prijazen na\xc4\x8din pri\xc5\xa1el do \xc5\xbeelene informacije.\n_START_SECTION_\nUporabljena tehnologija\n_START_PARAGRAPH_\nStran je izdelana kot RIA. Vsebina se nalo\xc5\xbei s stre\xc5\xbenika v ozadju, JavaScript metode spremenijo DOM glavne strani, ki se obna\xc5\xa1a kot organizator strani s tako imenovanimi prosto plavajo\xc4\x8dimi okni. Razli\xc4\x8dne aplikacije te\xc4\x8dejo simultano v tem okolju in medsebojno komunicirajo. Aplikacije so zgrajene v \xc4\x8distem JavaScriptu, kot Javanski program\xc4\x8dki in kot Flash program\xc4\x8dki.\n_START_SECTION_\nFinanciranje in pravna podlaga za\xc5\xa1\xc4\x8dite podatkov\n_START_PARAGRAPH_\nPodjetje ACADEMA financira delovanje in pravno formalno stoji za pridobljenimi podatki, kjer to urejajo pogodbe o uporabi podatkov.'